لە خاڵێکی ژیانماندا،
زۆرێک لە ئێمە دڵمان ئەشکێت.
چارەخوازەکەم کەیتی کە لە ناوەندی بوو پلانی بۆ ئاهەنگی هاوسەرگیرییەکەی دائەنا.
چاوی بە هاوسەری داهاتووی ئەکەوێت
هەتا تەمەنی ٢٧ ساڵی،
ساڵێک دواتر مارە ئەکرێن و
ساڵێک دوای ئەوەش هاوسەرگیری.
بەڵام کە کەیتی بوو بە ٢٧ ساڵ، هاوسەرێکی نەدۆزییەوە.
گرێیەکی لە مەمکیا دۆزییەوە.
بە چەندین مانگ چارەسەری کیمیای ناخۆشدا تێپەڕی
لەگەڵ نەشتەرگەری ئازاربەخش، و
ئینجا کاتێک ئامادەبوو بۆ ئەوەی بگەڕێتەوە ناو جیهانی ژوانکردن،
گرێیەکی لە مەمکەکەی تریشیدا دۆزییەوە و
ئەبوو دیسان دەستپێکاتەوە.
کەیتی دووبارە چاکبۆوە، و
بەپەرۆش بوو دووبارە دەستبکاتەوە بە گەڕان بۆ هاوسەرێک
زۆری پێنەچوو برۆکانی هاتنەوە.
کاتێک ئەچیت بۆ یەکەم ژوانت لە شاری نیو یۆرک،
پێویستە بتوانیت چەندین جۆری هەست نیشان بەیت.
(پێکەنین)
زۆری پێنەچوو، چاوی بە ریچ کەوت و کەوتنە خۆشەویستییەوە.
پەیوەندییەکەیان هەموو ئەوە بوو کە ئاواتی بۆ ئەخواست.
شەش مانگ دواتر،
دوای پشووێکی هەفتەی خۆش لە نیو ئینگلاند،
ریچ شوێنی گرت لە رێستۆرانتە دڵخوازە ڕۆمانسییەکەیان.
کەیتی ئەیزانی کە داوای هاوسەرگیری لێئەکات، و
بە ئەستەم ئەیتوانی پەرۆشبوونی خۆی بشارێتەوە.
بەڵام ریچ ئەو شەوە داوای هاوسەرگیری لێنەکرد.
جیابۆوە لێی.
چەندێک بە قوڵی بایەخی ئەیا بە کەیتی -- و کە واشبوو --
بەڵام لە خۆشەویستیا نەبوو.
کەیتی تێکشکا.
بەڕاستی دڵی شکابوو، و ئێستا ئەبوو لە کێشەیەکی تر چاکبێتەوە.
بەڵام پێنج مانگ دوای جیابوونەوەیان،
هێشتا هەر کەیتی نەیئەتوانی بوەستێ لە بیرکردنەوە لە ریچ.
هێشتا هەر دڵشکاو بوو.
پرسیارەکە ئەوە بوو:
بۆچی؟
بۆچی ئەم ژنە زۆر بەهێز و خۆڕاگرە
نەیئەتوانی ئەو هەستە بەهێزانەی خۆی کۆکاتەوە کە بەهۆیەوە
توانی بەرگەی چوار ساڵ چارەسەری شێرپەنجە بگرێت؟
بۆچی زۆرێکمان ئەناڵێنین
کاتێک هەوڵ ئەیەین چاکبینەوە لە دڵشکان؟
بۆچی هەمان میکانیزمی خۆگونجان
کە تێمان ئەپەڕێنێت بەناو هەموو جۆرەکانی ململانێی ژیان
هێندە نائوومێدمان ئەکات کاتێک دڵمان ئەشکێت؟
لە ماوەی ٢٠ ساڵ لە کاری تایبەتیم،
خەڵکی هەموو تەمەنێک و پێشینەیەکم بینیوە
تووشی هەموو جۆرێکی دڵشکان بوونەتەوە، و
ئەوەی فێری بووم ئەمەیە:
کاتێک دڵت ئەشکێت،
هەمان غەریزەکانی لەکاتی ئاساییا پشتیان پێئەبەستی
ئەو جارە و دووبارە بە ڕێگا هەڵەکەیا ئەتبات.
بەشێوەیەکی سادەکراو ناتوانیت متمانە بەوە بکەیت کە مێشکت پێت ئەڵێت.
بۆ نموونە، لە توێژینەوە لەسەر کەسە دڵشکاوەکان
کە تێگەشتنێکی ڕوونیان هەیە لەسەر ئەوەی بۆچی پەیوەندییەکە کۆتاییهاتووە
زۆر گرنگە بۆ توانامان بۆ بەردەوامبوون.
کەچی دووبارە و جارێکی تر،
کاتێک ڕوونکردنەوەیەکی سادە و ڕاشکاومان ئەدرێتێ
وەک ئەوەی ریچ یای بە کەیتی،
ڕەتی ئەکەینەوە.
دڵشکان ئازارێکی سۆزی هێندە زۆر درووست ئەکات
مێشکمان پێمان ئەڵێت کە هۆکارەکەش پێویستە وەک ئەو یەکسان بێت.
ئەو غەریزە ناوەکییەش هێندە بەهێزە،
ئەکرێت وا لە ژیرترین و داناترینەکانیشمان بکات
بیردۆزەکانی ئاڵۆزی و پلانگێڕی تیا ببینین
لەکاتێکا هیچ بوونی نەبێت.
کەیتی قایلبوو بەوەی کە ئەبێت شتێک ڕووی یابێت
لە ماوەی چونەدەرەوە ڕۆمانسییەکەی لەگەڵ ریچ
کە لەوانەیە پەیوەندییەکەیان تێکیابێت، و
خوی گرت بەوەی بزانێـ چییە. و
بۆیە چەندین کاتژمێری بەسەربرد
لە گەڕانەوە بەناو هەموو خولەکێکی ئەو ڕۆژە لە مێشکی خۆیا،
مێشکی ئەگەڕا بۆ سەرەداوەکان لەکاتێکا هیچی بوونی نەبوو.
مێشکی کەیتی هەڵیخەڵەتاند بۆ دەستکردن بەم ڕاوکردنی قازە.
بەڵام چی وایلێکرد ئەوەنە زۆر خۆی بۆ تەرخانکات بۆ چەندین مانگ؟
دڵشکان زۆر لەوە لەناکاوترە کە درکی پێئەکەین.
هۆکارێک هەیە کە بۆچی لە کوونە کەروێشکێکەوە ئەچینە دانەیەکی ترەوە،
تەنانەت کاتێ:یش کە ئەزانین وامان لێئەکات خراپتر بین.
توێژینەوە لەسەر مێشک نیشانی یاوە
کە دەرچوون لە خۆشەویستی ڕۆمانسی
هەمان ئەو میکانیزمەی مێشکمان ئەخاتە کار کە ئەکەوێت کار
کاتێک ئالوودەبووەکان دەرئەچن لە بەکارهێنانی ماددەکانی وەک کۆکاین یان ئەفیون.
کەیتی بەو وازهێنانەیا ئەڕۆشت. و
لەبەر ئەوەشی نەیئەتوانی هیرۆینی بوونی لەگەڵ ریچا هەبێت،
مێشکە ناهۆشیارەکەی مایسادۆنی یادەوەرییەکانی ریچی هەڵئەبژارد.
غەریزەکانی پێیان ئەوت کە هەوڵئەیات وەڵامی مەتەڵێک بدۆزێتەوە،
بەڵام ئەوەی کە ئەیکرد
هەوڵی چاککردنەوە بوو.
ئەمە وایکردووە دڵشکان هێندە قورس بێت.
ئالوودەبووەکان ئەزانن ئالوودەن.
بەخۆیان ئەزانن کاتێک خراپیان لێیەت.
بەڵام کەسە دڵشکاوەکان نازانن.
بەڵام ئێستا ئێوە ئەزانن. و
ئەگەر دڵتان شکێنرا، ناتوانن ئەوە فەرامۆشکەن.
پێویست درک بەوە بکەیت، ئیتر چەندێک پاڵنەرەکە هانت بات،
بە هەموو گەشتێکا بە ڕاڕەوی یادەوەرییا، هەموو نامەیەک کە ئەینێریت،
هەموو چرکەیەک کە بەسەری ئەبەیت لە بەدواداچوونی کۆنە خۆشەویستەکەت لە تۆڕی کۆمەڵایەتی،
زیاتر ئالوودەبوونەکەت زیا ئەکەیت،
ئازارە سۆزدارییەکەت قوڵتر ئەکەیت و
چاکبوونەوەت ئاڵۆزتر ئەکەیت.
زاڵبوون بەسەر دڵشکانا گەشتێک نییە.
شەڕێکە، و هۆکارەکەت بەهێزترین چەکی تۆیە.
هیچ ڕوونکردنەوەیەک بۆ جیابوونەوەکە نییە کە هەستکەیت قایلکەر بێت.
هیچ بەهانەیەک ناتوانێت ئازارەکە لابەرێت کە هەستی پێئەکەیت.
بۆیە بۆی مەگەڕێ، چونکە بوونی نییە،
تەنیا ئەوەی کە خراوەتە بەردەمت یان خۆت بەهانەیەک درووستکە و
ئینجا کۆتایی بە پرسیارەکە بێنە،
چونکە پێویست بە داخستنەکەیە بۆ بەرپەچدانەوەی ئالوودەبوونەکە. و
هەروەها شتێکی تریشت ئەوێت:
ئامادەی دەستبەرداربوون بیت،
قبوڵیکەیت کە تەواوبووە.
ئەگەرنا، مێشکت لەو هیوایەت ئەخوات و
دووبارە داتئەڕێژێتەوە.
هیوا ئەکرێت زۆر تێکشکێنەر بێت کاتێک دڵت ئەشکێت.
دڵشکان زۆر بەهێزە لە کارلێکردنا.
ئەو ئاسانییەی کە بەهۆیەوە ئەتوانێت ڕێک پێچەوانەی ئەوە بکات
کە پێویستمانە بۆ چاکبوونەوە
زۆر بێوێنەیە.
یەکێکی تریش لەو شتانەی ئەگەرمان هەیە تێیکەوین کاتێک دڵمان ئەشکێت
کردن بە فریشتەی کەسەکەی کە شکانوێتی.
چەندین کاتژمێر بەسەر ئەبەین لە بیرهاتنەوەی زەردەخەنەکەیان،
وایان لێکردوین هەستی چەند خۆشمان هەبێت،
ئەو جارەی بەسەر چیاکەیا سەرکەوتین و لەژێر ئەستێرەکانا خۆشەویستیمان کرد.
هەموو ئەوەی ئەیکات ئەوەیە کە لەدەستدانەکەمان ئازاربەخش تر ئەکات.
ئەوە ئەزانین.
کەچی هێشتا ڕێگە بە مێشکمان ئەیەین سوڕ بخوات بەچواردەوری لێدانێک بۆ دانەیەکی تر،
وەک ئەوەی بە بارمتە گیرابێتین لەلایەن لیستی گۆرانییەکانی هەر لێی ئەیەینەوە.
(پێکەنین)
دڵشکان وا ئەکات ئەو بیرکردنەوانە بەردەوام بێنەوە مێشکت.
بۆیە بۆ خۆلادان لە کردن بە فریشتەیان، پێویستە هاوسەنگیان ڕاگریت
بەوەی مۆڕەکەیانت بیربێت، نەک زەردەخەنەکەیان،
وایان لێکردویت چەندێک هەست بە ناخۆشی بکەیت،
ڕاستی ئەوەی دوای خۆشەویستی کردنەکە، کە لە چیاکە هاتوونەتە خوار ون بوون،
وەک شێت شەڕتان بووە و هەتا دوو ڕۆژ قسەتان نەبووە.
ئەوەی بە نەخۆشەکانمی ئەڵێم ئەوەیە لیستێک درووستکەن
لە هەموو ئەو شتانەی تیایا کەسەکە هەڵەی بەرامبەر کردوویت،
هەموو خەسڵەتە خراپەکانیان، هەموو کاتەکانی تووڕەیان کردوون، و
ئینجا هێشتنەوەی لەسەر مۆبایلەکەت.
(پێکەنین)
هەر کە لیستەکەشت درووستکرد،
پێویستە بەکاریبێنیت.
کاتێک یەک سەرەداویش ئەبیستم لەسەر بەفریشتەکردنیان
یان بچووکترین ئاماژەشم باتێ کە لە داڵغەیایەتی،
ئەڵێم، "تکایە مۆبایلەکەتم بەرێ."
(پێکەنین)
مێشکت هەوڵ ئەیا پێتبڵێت کە بێ کەم و کوڕی بوون.
بەڵام وانەبوون، و پەیوەندییەکەش وانەبووە.
ئەگەر ئەشتەوێت لە بیر خۆتی بەریتەوە، پێویستە ئەوە بەبیر خۆت بهێنیتەوە،
ئەویش زوو زوو.
کەس لە ئێمە بەرگری تەواوی نییە بۆ دڵشکان.
میگێل نەخۆشێکم بوو تەمەنی ٥٦ ساڵ بوو لە کۆمپانیایەکی سۆفتوێر بەڕێوبەر بوو.
پێنج ساڵ دوای مردنی هاوسەرەکەی،
دواجار هەستیکرد ئامادە بێت دووبارە دەستکاتەوە بە خۆشەویستی.
زۆری پێنەچوو چاوی بە شارۆن کەوت، و
گێژاوی خۆشەویستی دەستیپێکرد.
دوای مانگێک یەکتریان بە منداڵە پێگەشتووەکانی خۆیان ناساند، و
دوای دوو مانگ پێکەوە ژیان.
کاتێک کەسانی ئەو تەمەنە خۆشەویستی ئەکەن زۆر کات بەفیڕۆ نایەن.
وەک ئەوە وایە، فلیمی "لەڤ ئاکچوالی" بیات لە "فاست ئاند فیوریەس".
(پێکەنین)
میگێل چەندین ساڵ بوو ئەوەنە دڵخۆش نەبوو.
بەڵام شەوی پێش یەکەم ساڵیادیان،
شارۆن بەجێیهێشت.
بڕیاری یابوو بچێت بۆ کەناراوی خۆرئاوا بۆ ئەوەی نزیکتر بێت لە مناڵەکانی، و
پەیوەندییەکی مەودا درێژی نەئەویست.
میگێل بە تەواوەتی تێکشکا و بەرچاوی تاریک بوو.
بۆ چەندین مانگ بە ئەستەم کاری ئەکرد و
دەرئەنجام خەریکبوو کارەکەشی لەدەست بات.
دەرئەنجامێکی تری دڵشکان ئەوەیە کە هەستکردن بە تەنیایی و لە ئازاردا بوون
ئەکرێت بە شێوەیەکی بەرچاو کاری مێشکمان پەک بخات،
بەتایبەتی کاتێک کارە ئاڵۆزەکان ئەکەیت کە لۆجیک و بیرکردنەوەی تیایە.
بەشێوەیەکی کاتی ئای کیومان دائەبەزێنێت.
بەڵام تەنیا قورسی خەمەکەی میگێل نەبوو
کە سەری لە خاوەن کارەکانی تێکیابوو؛
بەڵکو ماوەکەشی بوو.
میگێل سەری لێشێوا بەمە و
بەڕاستی زۆر تەریق بووبۆوە پێی.
"من کێشەم چییە؟" پرسیارێک لە یەکتربینینێکمانا کردی.
"چی کەسێکی پێگەشتوو یەک ساڵ بەسەر ئەبات لە بیرچوونەکەی پەیوەندییەکی یەک ساڵی؟"
ڕاستییەکەی، زۆرێک.
دڵشکان هەموو نیشانەکانی لەدەستدان و خەمباربوون هەڵئەگرن:
خەولێنەکەوتن، بیرکردنەوەی نابەجێ،
لەکارکەوتنی کۆئەندامی بەرگری.
لەسەدا چلی خەڵک تووشی خەمۆکییەک ئەبن کە پزیشک هەستی پێ ئەکات.
دڵشکان زیانێکی دەروونی ئاڵۆزە.
بە چەندین شێوە کارمان تێئەکات.
بۆ نموونە، شارۆن کەسێکی زۆر کۆمەڵایەتی و
زۆر چالاکیش بووە.
هەموو هەفتەیەک لە ماڵەکە خوانی ئێوارەی سازکردووە.
خۆی و میگێل لەگەڵ ژن و مێردەکانی ترا ئەچوون بۆ گەشتی شەو مانەوە.
هەرچەنە میگێل ئاینی نەبوو،
هەموو یەک شەممەیەک لەگەڵ شارۆنا چووە بۆ کڵێسە،
کە لەوێ بەخێرهاتنیان لێکردووە بۆ کۆبوونەوەکە.
میگێل تەنیا خۆشەویستێکی لەدەست نەیا؛
تەواوی ژیانی کۆمەڵایەتی خۆی لەدەستیا،
کۆمەڵگا پشتیوانیکەرەکەی کڵێسەکەی شارۆنیش.
ناسنامەی خۆی لەدەستیا وەک دوانەیەک.
ئێستا میگێل درکی بەوە کردووە کە جیابوونەوەکە ئەم بۆشاییە گەورەیەی بەجێهێشتووە لە ژیانیا،
بەڵام ئەوەی نەیتوانیوە درکی پێبکات
ئەوەیە کە زۆر لە دانەیەک زیاتری بەجێهێشتووە.
ئەوەش هەستیارە،
نەک تەنیا لەبەر ئەوەی ڕوونی ئەکاتەوە کە بۆچی دڵشکان هێندە ڕووخێنەرە،
بەڵکو لەبەر ئەوەی پێشمان ئەڵێت چۆن خۆمان ساڕێژکەین.
بۆ چاکردنەوەی دڵە شکاوەکەت،
پێویستە ئەو بۆشاییانەی ژیانی خۆت بدۆزیتەوە و پڕیانکەیتەوە، و
مەبەستم هەر هەموویانە.
بۆشاییەکانی ناسنامەت:
پێویستە درووستیکەیتەوە کە کێ بوویت و ژیانت لەبارەی چییەوە بووە.
بۆشاییەکانی ژیانی کۆمەڵایەتیت،
چالاکییەکانی لە ژیانی ونبوون، تەنانەت بۆشاییەکانی دیوارەکەشی
کە پێشتر وێنەی پێوەبووە.
بەڵام هیچ کام لەوانە سوودی نابێت
ئەگەر ڕێگە لە هەڵەکان ناگریت کە ئەتوانێت بتخاتەوە سفر،
گەڕانە ناپێویستەکان بۆ ڕوونکردنەوەکان،
بەفریشتەکردنی کەسەکە لەجیاتی ئەوەی بزانیت چۆن هەڵە بووە بەرامبەرت،
بچیتە ناو ئەو بیرکردنەوە و هەڵسوکەوتانەی کە هێشتا ڕۆڵێکی گرنگیان ئەیاتێ
لەم بەشەی دواتری ژیانتا
کە چیتر نابێت تیایا بن.
زاڵبوونمان بەسەر دڵشکان قورسە،
بەڵام ئەگەر ڕەتیکەیتەوە لەلایەن مێشکتەوە بەهەڵەیا ببرێیت و هەنگاوی چاکبوونەوە بنێیت،
ئەتوانی بەشێوەیەکی بەرچاو ناڵاندنت کەمکەیتەوە. و
تەنیا خۆت نابیت کە سوود لەوە ئەبینێت.
زیاتر کاتت ئەبێت بۆ هاوڕێکانت،
زیاتر لەگەڵ خێزانەکەتا ئەبیت،
جگە لەو ملیارەها دۆلار لە بەرهەمهێنەرییە پەککەوتووەکەی
شوێنی کارەکەت کە ئەکرێت ڕێگەی لێبگیرێت.
کەواتە ئەگەر کەسێک ئەناسیت کە دڵی شکاوە،
هاوسۆزیت هەبێت،
چونکە ئەوە زانراوە کە پشتیوانی کۆمەڵایەتی گرنگە بۆ چاکبوونەوەیان.
دانبەخۆداگرتنیشت هەبێت،
چونکە لەوە زیاتریان ئەوێت بۆ لەبیرچوونەوە وەک لەوەی پێتوایە پێویستیانە.
ئەگەر ئازاریش ئەچێژیت،
ئەمە بزانە:
قورسە، شەڕێکە لەناو مێشکی خۆتا، و
پێویستە تێکۆشەر بیت بۆ بردنەوە.
بەڵام چەکت هەیە.
ئەتوانی شەڕکەیت. و
چاکیش ئەبیتەوە.
زۆر سوپاس
(چەپڵەلێدان)